Source: https://mikkeli.cloudnc.fi/fi-FI/Toimielimet/Hyvinvoinnin_ja_osallisuuden_lautakunta/Kokous_1062020/Padelkenttien_rakentaminen_Mikkeliin_yri(31678)
Timestamp: 2020-08-08 06:45:50+00:00
Document Index: 12468264

Matched Legal Cases: ['§ 54', '§ 49', '§ 50', '§ 51', '§ 52', '§ 53', '§ 55', '§ 56']

Padel-kenttien rakentaminen Mikkeliin yrittäjän ja kaupungin yhteistyönä | Mikkeli
Padel-kenttien rakentaminen Mikkeliin yrittäjän ja kaupungin yhteistyönä
Hyvinvoinnin ja osallisuuden lautakunta, kokous 10.6.2020
§ 54 Padel-kenttien rakentaminen Mikkeliin yrittäjän ja kaupungin yhteistyönä
MliDno-2020-1188
Tarja Sinioja, nuorisopäällikkö, tarja.sinioja@sivistys.mikkeli.fi
Padel Mikkelin yrittäjät esittävät, että Urpolan liikunta-alueelle rannan tuntumaan rakennettaisiin kolme padel-kenttää yrittäjän ja kaupungin yhteistyönä. Hankesuunnitelma on liitteenä.
Esityksen mukaan Mikkelin kaupungin liikuntapalvelut vastaa padelkenttien maa- ja pohjatöistä valmiille kenttien asennuspinnalle asti tehtynä, kenttien valojen ja konttikahvilan sähkötöistä ja kytkemisistä sekä järjestää kenttärakenteiden rahdin purkamiseen tarvittavat työkoneet ja purkamisen.
Kaupunki vuokraisi alueen Padel Mikkelille 9 vuoden uusittavalla vuokrasopimuksella. Alueen koko Mikkelin Urpolan jalkapallokentän ja Urpolan lammen välissä on 950 m2 + 438 m2. Karttatuloste liitteenä.
Liikuntapalveluiden kustannukset töistä (maatyöt, routaeriste Finnfoam, murske, anturan betonoinnit, tasoitus ja asfaltointi) ovat noin 35 000 e. Tällaisille pikaisille hankkeille ei ole budjetoitu määrärahaa.
Padel Mikkeli toteuttaisi kenttärakenteet, kustannus noin 78 000 e + alv.
Kustannus koostuu seuraavista varusteista ja toimenpiteistä:
Sinkityt metallirakenteet, rungon maalaaminen, panssaroidut 12 mm lasit, erikoinen padelia varten suunniteltu hiekkatekonurmi, verkko, lukittavat kulkuovet ja niiden lukot, leditekniikalla toteutetut runkoon integroidut valaisimet ja näiden asennustyöt.
Padel Mikkeli vastaisi kentän rakentamisesta ja siitä aiheutuvista kuluista: Kentän tilaaminen, kenttärakenteiden, -tarvikkeiden hankinta ja kustannukset, toimitusrahti Espanjasta, kentän rakentajien palkkiot, pystytykseen liittyvät kustannukset, kentän rakentaminen ja kentän pystytys.
Näiden lisäksi Padel Mikkeli huolehtisi mahdollisen konttikahvilan/myymälän kustannuksista.
Padel Mikkeli vastaisi täysin toiminnan pyörittämisestä, kuten kenttien hallinnoinnista, huoltamisesta, ylläpidosta ja vuokrauksesta.
Padel Mikkeli toivoisi erittäin pikaista toteuttamista: pohjatyöt pitäisi tehdä kesäkuun kolmannella viikolla, kenttärakenteet saapuisivat kesäkuun lopussa ja toiminta alkaisi heinäkuun alussa. Ehdotettu aikataulu on kaupungin näkökulmasta erittäin haasteellinen.
Hyvinvoinnin ja osallisuuden lautakunta päättää, että tänä vuonna ei rakenneta padel-kenttiä yhteistyössä Padel Mikkelin kanssa, koska hankkeelle ei ole määrärahaa ja koska ehdotettu toteutusaikataulu on liian kiireinen.
Taloussuunnitelmassa vuodelle 2023 on 150 000 euron varaus Urheilupuiston padel-kenttään. Yrittäjäyhteistyönä padel-kenttä voitaisiin toteuttaa edullisemmin. Tarvittava määräraha voidaan esittää vuoden 2021 talousarvioon.
Merkitään, että hyvinvoinnin ja osallisuuden lautakunta käsitteli §:t 53 ja 54 samanaikaisesti.
Padel Mikkeli, tekninen johtaja, liikuntapaikkapäällikkö
Liite Hyosltk Urpolanalue padel.pdf (pdf, 839 kt)
Liite Hyosltk Padelmikkeli hankesuunnitelma
§ 49 Viranhaltijoiden päätösten otto-oikeus
§ 50 Ristiinan koulukeskuksen kehittämisen hankesuunnitelma
§ 51 Sivistyksen ja hyvinvoinnin palvelualueen toimintasääntö 1.7.2020 alkaen, hyvinvoinnin ja osallisuuden lautakunta
§ 52 Sivistyksen ja hyvinvoinnin palvelualueen kokousajat 1.8.2020 - 31.1.2021/hyvinvoinnin ja osallisuuden lautakunta
§ 53 Liikuntapaikkojen korjausmääräraha 2020
§ 55 Asia poistettiin esityslistalta
§ 56 Mikkelin kaupungin talous- ja tulevaisuusohjelma, TATU 2023